Gʻarbiy Qozogʻiston
Gʻarbiy Qozogʻiston - Qozogʻiston Respublikasining gʻarbiy hududida joylashgan iqtisodiy va geografik mintaqasi hisoblanadi, Sharqiy Yevropa va Markaziy Osiyoda joylashgan. U 4 ta viloyatdan iborat: Atirau viloyati, Gʻarbiy Qozogʻiston viloyati, Aqtoʻbe viloyati va Mangʻistau viloyatlaridan tashkil topgan. Viloyat shimolda Rossiya Federatsiyasi bilan, janubda Oʻzbekiston va Turkmaniston respublikalari bilan chegaradosh, gʻarbini esa Kaspiy dengizi suvlari yuvib turadi, sharqda Respublikaning Ulitov, Qoʻstanay va Qiziloʻrda viloyatlari bilan chegaradosh. Umumiy maydoni: 736 241 km² (taxminan Fransiya va Buyuk Britaniya kabi davlatlarining umumiy yer maydoniga teng). Joylashuvi: gʻarbda Volga deltasining sharqiy chekkasidan janubi-sharqda Turon pasttekisligigacha, shimolda Ural janubiy qirlarigacha, janubda Ustyurt platosi va turkman choʻllarigacha davom etadi. Gʻarbiy Qozogʻiston aholisi 3 000 412 (2022). Aholi zichligi – 3,99 kishi/km² (mamlakatdagi eng past darajaga ega).